Мемлекет басшысы Серікбек Дәукейді қабылдады
"Мемлекет басшысы Серікбек Дәукейді қабылдады" | "https://abai.kz/post/101404"
TITLE: Мемлекет басшысы Серікбек Дәукейді қабылдады
URL: https://abai.kz/post/101404
META: "Мемлекет басшысы Серікбек Дәукейді қабылдады" | "https://abai.kz/post/101404"
DATE: 26.11.2019
AUTHOR(s): Abai.kz
TOTAL WORDS: 90
TEXT: Қазақстан Президенті Қасым-Жомарт Тоқаев Ұлттық ғылым академиясының академигі Серікбек Дәукейді қабылдады. Кездесу барысында геология саласын дамытудың, салалық министрлік құрылғаннан кейінгі қолға алынған реформалардың орындалу барысының, сонымен қатар, жер қойнауын зерттеу бағытында қабылданған мемлекеттік және заңнамалық қолдау шараларының өзекті мәселелері талқыланды. Қасым-Жомарт Тоқаевқа Жер қойнауын пайдалану Кодексіне өзгертулер енгізу жөнінде ұсыныс берілді. Аталған ұсыныс геологиялық зерттеу жүргізу және жер қойнауын тиімді пайдалану ісінде мемлекеттің рөлін күшейтеді. Президент аталған саланы одан әрі дамытудың, жаңа кен орындарын ашу үшін заманауи, ғылыми әдістерді пайдаланудың және минералды-шикізат базасының қорын арттырудың ерекше маңыздылығын атап айтты. Abai.kz
